Abaoe ma oa bet embannet e oa al levr-se ganin, ha ne greden ket e zigeriñ : kavout a rae din ne vijen ket evit gouzañv an diabarzh.  Gouest on bet, a-benn ar fin. Ul levrig neo ken, lennet e vez buan, kalz buanoch eget ne veze sellet ouzh ar pezh-choari sur-mat (nem boa ket gwelet anezhi, evit an hevelep abegoù).  Ar pep retañ diwar-benn ar brezel bras eo, en ur mod, gwelet gant daoulagad ar paourkaezh tud a chouzañve anezhañ ha ket gant ar re a implije anezho da vargodennoù-brezel. Fromus eo da lenn. Troch-didroch betek re, em eus soñjet, pa vank al leurenniñ dal lennerien… Netra spontus en traoù skrivet met kriz e oa an  darvoudoù ha dre mint tennet eus lizhiri gwir e ro kalz a dalvoudegezh dar skrid.  Klotañ a ra rik-ha-rik gant programoù-skol an trede klas hag implijet e vez er chlasoù eta, pezh a gavan mat tre.  Dreist e tle bezañ ivez evit an dud tomm ouzh an Istor hag ouzh… an dud, kea !